**Látó Isten szerinti módon (1) Dr. James Goll & Patricia King**

***PATRICIA****: Üdvözlök mindenkit az „Extrémen Prófétikus” című műsorunk mai adásában! Nevem Patricia King és nagyon örülök, hogy te is bekapcsolódsz most a műsorunkba. Gondolkodtál már valaha is azon, hogy mi is a „látó” ajándék vagy esetleg te magad az vagy –e? Mai műsorunkban választ kaphatsz erre, mivel a mai különleges vendégünk: James Goll.*

*Üdvözlünk a műsorunk „Betekintés” című részében. Itt van ma velünk James Goll, aki egy „látó”. Prófétikus látó és közbenjáró, Istennek nagyszerű embere. Csodálatos, hogy itt vagy ma velünk!*

**JAMES**: Köszönöm!

***PATRICIA****: Írtál egy könyvet, melynek címe: „A Látó”, ami egy tanulmányi útmutató is, hogy segítsen az embereknek felfedezni a Bibliából ezt az ajándékot. Mielőtt megkérlek majd arra, hogy oszd meg ebben a témában mindazt, ami most a szíveden van, szeretnék köszönetet mondani neked James, a Krisztus Teste nevében, mindazért, amit adtál nekünk, mivel nagyon jól tudom, hogy mindaz, amit tudsz és megosztottál – annak meg kellett fizetned az árát. És nagyon sok kijelentésnek nem csupán a Szent Szellem letöltése által lettél birtokosa, hanem azáltal is, hogy nagyon sok megpróbáltatáson kellett ehhez keresztülmenned. Mivel minden, amit tanítunk, az meg is van próbálva, de te hűségesen végig jártad ezt az utat és engedted, hogy Isten eközben csiszoljon és bár neked nagyon sokba került, mégis ingyen oda adtad Krisztus Testének. Neked köszönhetően rengeteg könyvvel, CD-vel és tanításokkal rendelkezhetünk, és azért az ösvényért, amit kitapostál előttünk, nekünk már nem kell ugyanazt az árat megfizetnünk, mint neked. Szóval szeretném nagyon megköszönni neked a hűségedet! Beszélj nekünk a „látó” kenetről. Tudom, hogy nagyon sok nézőnk nagyon éhes Isten dolgaira, de lehet még nem is hallottak erről. Mi, vagy ki a „látó” Isten Királyságában?*

**JAMES**: Számomra a „látó” az, aki látja Jézust és annyira belé van szerelmesedve, hogy bármit megtesz, amit csak akar Jézus. Persze több is ennél, de ennek itt kell kezdődnie! Jézus Krisztusnál nincs fontosabb! Nos, én szeretem az álmokat és látomásokat, a mennyei átéléseket és megtapasztalásokat, de igaz „látóként” mindezek közelebb kell, hogy vonjanak engem Jézushoz! Elég halvány – mégis óriási nagy – a különbség a hamis és igaz „látó” között. Az IGAZ LÁTÓ fő célja, hogy felnagyítsa, felmagasztalja Jézus Krisztust! Akiknek jelképesen a mellkasukra oda van festve egy nyíl a szívük felé, melyen az áll: „Jézus, egyenesen találd el a szívem, mert én megadom magam Neked!”

***PATRICIA****: Hű, ez csodás…*

**JAMES**: Tehát teljes lényükkel csakis az Urat akarják. Szóval, mit jelent „látónak” lenni? Igen, a Szent Szellem ajándékaival rendelkezni: a prófétálás, a szellemek megkülönböztetésének ajándéka, az álmok és látások – látomások mind ide tartoznak. Mégis a végső célja, hogy felfedjük, bemutassuk azt, akit úgy hívnak: Jézus Krisztus. Többen a modern kor kereszténységében nőttetek fel és már évek óta éneklitek azt a dalt, hogy *„Add, hogy a szívemmel lássak, add nekem látásodat, Uram, hogy lássak…”* Hé, a „látó” kenet épp erről szól! Én egyszerűen úgy kerültem ebbe bele, hogy csupán elmélkedtem Isten Igéjén. Fogtam az **Efézus 1:17-19**-et és kiimádkoztam az életemre minden egyes nap 10 éven keresztül! Így imádkoztam: **„Ó Istenem, a Te Igéd azt mondja, hogy a dicsőségnek Atyja nekem adja a bölcsességnek és kijelentésnek Szellemét az én Uram, Jézus Krisztus megismerésére! Megvilágosítod az én értelmem és megnyitod a szívem szemeit, hogy fel tudjam fogni, meg tudjam érteni, hogy milyen reménységre hívtál el engem és milyen hatalmas az a dicsőség, ami Krisztus Jézusban van!”**

***PATRICIA****: Tudod, az interjú előtt Isten két Ige-helyet is mutatott nekem. Az egyik az Ézsaiás 6, a másik a Jelenések 1. Mindkettő Jézus meglátásáról szól. Ézsaiás azt mondja:* ***Ézs.6:1****:* ***„Láttam az Urat, magas és felemeltetett királyi székben, palástja betöltötte a templomot.”*** *Majd a Jelenésekben látjuk, ahogy János meglátta az Urat fénylő dicsőségében. A „Dicsőség Iskolánkban” persze tanítunk a dicsőségről, de az első „aktiválás”, amit gyakorlunk az iskolában az, hogy „lássuk meg Őt!”*

**JAMES**: Ez pontosan erről szól!

***PATRICIA****: És mi igenis szemlélhetjük Őt, elváltozhatunk képmására és gyönyörködhetünk Benne, ahogy Igéjében is olyan gyönyörű mindaz, ami Róla szól.*

**JAMES**: Pontosan erről írt Pál a Korinthusiaknak szóló levelében! A **2Kor.3:18**-ban „mi szemléljük Őt” – látod, amit szemlélsz, amin rajta tartod a szemed – azzá fogsz válni! Igaz látó akarsz lenni? Akkor szögezd a szellemi szemeidet az Úrra és az Ő gyönyörűségét nézd és lásd! Dávid Király azt mondja több helyen is, amit a **Zsoltárok 27:4**-ben is mond: „**Egyetlen dologra vágyom, egyetlen dolgot keresek és kutatok, hogy meglássam és nézhessem az Úrnak szépségét és gyönyörködhessem az Ő templomában.”** Vannak a „látó” ajándéknak különböző dimenziói… de egyébként mindezek benne vannak „A Látó” című könyvemben együtt egy 40 napos tanulmánnyal, CD-kkel elérhető, hogy segítsek neked ezeknek a megértésében. Nos, amikor én ebbe bekerültem 30 évvel ezelőtt, még egyetlen könyv sem íródott akkor ebben a témában… Viszont ott volt a Biblia, ami a legjobb barátom lett! Ahogy olvastam és emésztgettem és kiimádkoztam és azt mondtam: „Minden egyes átélés, ami benne van a Bibliában, nekem az kell!”

***PATRICIA****: És meg is kaphatod!*

**JAMES**: Teljes mértékben megkaphatod! Mivel Jézus Krisztus tegnap, ma és – dicsőség Istennek – mindörökké ugyanaz! (Zsid.13:8)

***PATRICIA****: Tudod, ez az egész az Istennel való szövetséges kapcsolatunkról szól! Elképesztő, hogy amikor Jézus meghalt a kereszten, mindent odaadott. Mindent, ami Ő maga volt és mindent, amilye csak volt. Istennek az összes ígérete minden egyes hívő emberé! Hozzánk tartoznak! De igénybe kell azokat venni!*

**JAMES**: És az Úr minden ígéretei igenek és ámenek! (2Kor.1:20)

***PATRICIA****: Ámen! És tudod, nekem nagyon tetszik az, ahogy Isten megismertet dolgokat velünk. Nekünk kell kinyomozni és felfedezni a dolgokat a Vele való közösség által. Sokszor a nézők úgy vannak, hogy „Add ide nekem is ezt a látó kenetet!”- csettintésre… Tedd rám a kezed, vagy adj egy kis infót róla és akkor nekem is meglesz. De tudod, Isten Királyságának egészét úgy igazgatja, úgy kormányozza, hogy abban MINDEN a Vele való kapcsolatra, közösségre épül! Ezért mindnyájunknak HOZZÁ kell jönnünk! Persze, Ő adhat instrukciókat és betekintést könyvekből, a Bibliából, mások bizonyságaiból és mindez nagyon jó, de a végső kimenetele mindennek az, hogy az Úrral való kapcsolatunkból jöjjenek elő mindezek! Ahogy mi mindnyájan egyen egyenként Hozzá jövünk!*

**JAMES**: Ez teljes mértékben így van! Amilyen mértékben éhezünk Istenre, olyan messzire fogunk eljutni Benne! Ha ezt most a „látó kenetre” vonatkoztatjuk, a kérdésem az: akarsz látásokat – látomásokat, álmokat kapni? Akarsz Jézussal, angyalokkal találkozni? Akarsz mennyei átéléseket?

***PATRICIA****: Igen, igen, igen!*

**JAMES**: Igen és akarom is, hogy mondj erre igent! Akkor most fordíts oda Isten Igéjéhez és tanulmányozd azt ebben a témában! És akkor most imádkozz – **„azért nem kaptál, mert nem kérted…”** (Jak.4:2) Szeretném, ha így imádkoznál: *„Jézus, én akarom ezt, nekem ez kell! Vedd le a szemellenzőt, sötétítőt a szemeimről!”* Ami az Apcsel 9-ben történt Pállal, akit előtte Saulnak hívtak és megvakult és az Úr szólt Anániásnak, hogy tegye rá a kezét, hogy lásson, más szóval: vegye le a redőnyt a szemeiről! Kihirdetem most prófétikusan, hogy lehullanak szemeidről és értelmedről ezek a sötétítők és te igenis láthatsz, és igenis lehetnek álmaid, látomásaid, kijelentéseid, angyalokkal való találkozásaid! Kihirdetem most, hogy a vallásos és hitetlen szemellenzők, sötétítők vagy redőnyök, melyek ott voltak emberek szívén, értelmén és lelkén, most azonnal leesnek! A Szent Szellemnek egy „felgyorsító, felfokozó” munkája folyik az életedben és a kenet az, ami megtöri az igát! (Ézs.10:27) És kihirdetem most, hogy a „látó kenet” igenis elérhető számodra MA! Azokban az időkben élünk, amikor felgyorsulnak az események! Ezek a TE NAPJAID! Még csak most jön a java! Ha úgy érzed, hogy a dolgok eddig csupán elmentek melletted - nem kerültél be Isten folyójába, a karizmatikus mozgalomba, hallottál dolgokat Jézusról, de MOST azt mondod: „Nem csak hallani akarok azokról a dolgokról, amik korábban történtek, én most akarom Őt!” Tudod mit? Ő meg TÉGED akar MOST! Kihirdetem most, hogy szemellenzők lehullanak most emberek szemeiről és kapsz kijelentést az Úrtól! Én az **Efézus 1:17-19**-et naponta megvallottam és megnyílt számomra és ez veled is megtörténhet! A másik, amit javaslok: kerülj olyan emberek társaságába, akiken működik a „látó kenet” és ebben a dimenzióban mozognak, mert ez ragályos! Nézz ilyen jellegű műsorokat, olvass ilyen jellegű könyveket! Az én generációmban még nem voltak ilyen jellegű könyvek vagy hanganyagok. De az életem egyik küldetése, hogy mások számára is átadható koncepciókat dolgozzak ki, hogy te magad bekerülhess ebbe a „felgyorsulási” időbe.

***PATRICIA****: Tudod James, amit én magam is megtapasztaltam saját személyes életemben, ahogy az Úrral járok, hogy a „látó kenet”, különösen a látomások általi átélések akkor növekedtek és szaporodtak meg az életemben, amikor elkezdtem a Szentírásban azokon az Igéken elmélkedni, melyek a látó prófétákról szólnak. Elmélkedtem például Ezékiel látomásain, Dániel álmain, stb. és amikor te elmélkedsz azon, amiket ők láttak, aközben átjön beléd is, mondhatni „impartálódik”.*

**JAMES**: Én pedig nem csupán csak olvasom az Igét, hanem ki is imádkozom! Ahogy mondtuk is már: amikor valami ígéretet látsz a Bibliában, kérd azt a saját életedre! Ilyenkor kaphatsz Dánieli, Sámueli, Józsefi kenetet, és a te életedre is jön a „látó kenet”.

***PATRICIA****: Ez annyira izgalmas, nagyon élvezem! A szünet után itt folytatjuk!*

*A műsorunk „Beszélgetés Istenről” szakaszához értünk, amiben továbbra is a „látó kenetről” fogunk beszélni. Egyre izgatottabbá válok!*

**JAMES**: Én is!

***PATRICIA****: Szeretném felolvasni a Bibliából azt, amikor az 1Mózes 3-nál sátán megkísérti Évát, hogy egyen a „Jó és Rossz tudás” fájáról és az 5-ös versben azt mondja, ha esznek a fáról az alábbi lesz: „megnyílnak a szemeitek és olyanok lesztek, mint Isten: jónak és gonosznak tudói.” Az Úrnak sosem volt az terve, hogy mi az emberi értelmünk szerint jussunk hozzá tudáshoz, ismerethez. Mindig is az volt a terve, hogy ezt a Vele való kapcsolat által kapjuk meg, hogy a Krisztus értelme lakozzon bennünk, hogy a szemeink megnyíljanak az ÉLET felé, de ne a halál felé. Így van?*

**JAMES**: Igen.

***PATRICIA****: És tudjuk persze, hogy ettek a tiltott gyümölcsből, ami átkot hozott az emberiségre...*

**JAMES**: Mivel a „fizikai szemeiknek” az kívánatos volt…

***PATRICIA****: Így van, azt mondja az 1Móz.3:6-7 „És látta az asszony, hogy jó az a fa eledelre, s hogy kedves a szemnek és kívánatos az a bölcsességért: szakított azért annak gyümölcséből, evett és adott a vele lévő férjének is és ő is evett. Akkor megnyíltak a szemeik és észrevették, hogy meztelenek és fügefa levelekkel takarták el magukat…”*

**JAMES**: És abban a pillanatban belépett az intim-bensőséges kapcsolat korlátja, gátja és az IGAZ „látó kenet” elkezdett lezárulni.

***PATRICIA****: Pontosan! Méghozzá azért, mert egy másik szféra irányába nyitották meg magukat… Istennek soha nem volt terve, hogy mi abba a sötét szférába bekerüljünk. Soha nem akarta, hogy a látásunk el legyen ködösítve a testi gondolkodás korlátjaival. De ekkor történt az meg, hogy megvakultunk az IGAZ „látó kenetre” viszont a szemeink megnyíltak a sötét oldalra. Majd megjelent Jézus…*

**JAMES**: És minden megváltozott!

***PATRICIA****: Így van! A* ***János 9:39****-ben* ***„Azt mondta Jézus: Ítélet végett jöttem én e világra, hogy akik nem látnak, lássanak; és a kik látnak, vakok legyenek.”***

**JAMES**: Tehát, hogy te is és én is lássunk?

***PATRICIA****: Te is és én is, és te is, aki nézed most ezt a műsort! Te, aki eddig azt mondtad: én nem vagyok képes látni, nem tudok látni szellemben, de bele akarok látni a láthatatlan világba… Akkor ez az Ige rólad szól! Azt mondja:* ***„Ítélet végett jöttem én e világra, hogy akik nem látnak, lássanak; és a kik látnak, vakok legyenek.”*** *Ő tehát el akarja vakítani a testi értelmünket!*

**JAMES**: Így van!

***PATRICIA****: Erre én azt mondom: Uram tedd meg! Vakítsd el a testi értelmem vagy megértésem.*

**JAMES**: ÉS nyisd meg az igaz, Isten szerinti látást a Te Királyságodra az IGAZ „látó kenettel!” Ez az, ami manapság történik óriási mértékben! Van egy elválasztódás az igaz és hamis látók között. Úgy is mondhatnám: ez a „látók harca”. Az okkult látók harca – az okkult jelentése „rejtett” – mintha egy misztikusan rejtett dimenzió lenne. Isten dimenziója azonban nincs elrejtve, mert Isten a világosságban van, és az igazság is a világosságban, a fényben van, és Isten most felállít olyan radikális embercsoportokat, akik az IGAZ „látók”, akik Isten Szelleme által látnak, **„akik mindig közeledben laknak, és akiknek ösvényeid vannak a szívében…”** **(Zsolt.84:4-5)**

***PATRICIA****: Igen! A szívemből szóltál! És hiszem, hogy sok nézőnk szívéből is! És tudod, ahogy megengedjük, hogy ez az éhség és vágyakozás a felszínre törjön, Isten jön és betölti azt!*

**JAMES**: Ez abszolút így van! Az **Apcsel 26:18**-ban azt mondja Isten Pálnak: **„küldelek hozzájuk, hogy nyisd meg a szemüket, hogy jöjjenek ki a sötétségből a világosságra, hogy a sátán hatalma alól kiszabaduljanak és Istenhez forduljanak, megkapják bűneikre a bocsánatot, s hogy elnyerjék a helyüket és örökségüket..”** LÁSS, LÁSS, LÁSS! Van számodra egy próféciám! Láss! Van számodra egy próféciám! Láss! Nyisd ki a szemeidet és csak kezdj el körülnézni most! Azt mondod: „Mi van?” Komolyan mondom: „nyisd ki a fizikai szemeidet és nézz körül! Látsz? Akkor most nyisd ki a szellemi szemeidet és láss, méghozzá elvárással!”

***PATRICIA****: Igen, Isten megengedi, hogy az Ő szemszögéből lássuk a dolgokat. És ismét csak, ez a Vele való kapcsolatból jön! Ádám és Éva itt szúrták el: a saját értelmük szerint akarták megérteni a dolgokat ahelyett, hogy magától Istentől kérték volna, miközben közösségben vannak Vele. Leülhettek volna az Úrral ott az Édenben és kérhették volna, hogy ossza meg velük jelenlétében mindazt, amibe betekintést nyerhetnek. De ahogy beleharaptak abba a gyümölcsbe, azonnal a saját értelmükre kezdtek el támaszkodni és sajnos mi is folyton beleesünk ebbe…*

**JAMES**: Igen, sajnos mindnyájan beleesünk ebbe…

***PATRICIA****: Isten azonban meghívott bennünket a Vele való kapcsolatra! A látás pedig a Vele való intim-bensőséges kapcsolatból jön!*

**JAMES**: Ez abszolút így van! Nos, Jézus a példánk ebben is. A látás igenis számunkra van! Te az Úr Jézus Krisztus követője és tanítványa akarsz lenni? Jó! Akkor nézzük meg - Jézus hogyan végezte a szolgálatát! **János 5:19 „Jézus ekkor így válaszolt nekik: „Igazán mondom nektek: a Fiú semmit sem tehet a saját elhatározásából, csak azt, amit az Atyától lát, mert látja, hogy mit tesz az Atya, és ő is ugyanazt teszi.”**

***PATRICIA****: Ez az! Mindig is ez volt Isten terve számunkra, hogy mi is így legyünk!*

**JAMES**: Mit mond itt az Ige, a Fiú nem tehet semmit a maga elhatározásából CSAK AZT – és ezt most emeljük itt ki! Dicsőség Istennek ezekért a szavakért, hogy „csak azt”! Csak azt teheti, amit LÁT! Amit lát az Atyától, csakis ugyanazt teszi Ő is! Majd a **Ján.5:20**-ban így folytatja: **„Az Atya szereti a Fiút, ezért mindent megmutat neki, amit tesz. Sőt, még ezeknél nagyobb dolgokat is fog rábízni, s akkor fogtok majd igazán csodálkozni!”** Hé, te akarod, hogy a te szolgálatod is olyan legyen, hogy az emberek csodálkozzanak azon, ami történik az életedben? Rád néznek, és azt mondják: „ki vagy te?” Erre te azt mondhatod: „nem az a kérdés, hogy én ki vagyok, hanem hogy ki ez a Jézus Krisztus, aki ezeket cselekszi!” Én akarom, hogy olyan legyen a szolgálatom, hogy az emberek tátják a szájukat és elcsodálkoznak mindazon, amit Isten tesz az életemen keresztül! Kihirdetem most ezt rád! Jön az életedbe az, hogy csodálkozni fognak mások, mert Isten dicsősége betör az életedbe! Ott, ahol most éppen vagy! Miért? Mert Jézus szeret téged! Az Atya is szeret és a Szent Szellem ereje ma is elérhető számodra! Hadd mondjam el neked: TE IS megláthatod azt, amit az Atya most cselekszik ugyanúgy, mint Jézus, és hatalmas dolgok fognak történni rajtad keresztül, ahogy megteszed azt, amit látsz az Atyától. Az emberek általad megláthatják majd az Atya csodatetteit!

***PATRICIA****: Nyilvánvaló, hogy Jézusnak olyan szolgálata volt, hogy az emberek elcsodálkoztak, és csodálták Őt, mert Ő maga a CSODA! Jézus maga a megtestesült csoda! És még akkor is, ha Ő teljes mértékben tiszta életet élt és CSAKIS azt tette, amit látott az Atyától, még így is rengeteg ellenállásba ütközött! A vallási vezetők, - ahogy a legtöbbük ma sem,- akkor sem voltak képesek LÁTNI, nem láttak szellemben! Holott a Bibliát tanulmányozták egész életükben! Azt az Igét, azt a Szentírást, amit a Szent Szellem ihletett. Rendelkeztek az Írásokkal, amit kívülről fújtak, mivel megtanulták, mégis, mivel a SAJÁT értelmükre támaszkodtak, ezért nem voltak képesek LÁTNI, hogy kicsoda Jézus valójában. EZÉRT nem tudtak azonosulni azokkal a dolgokkal, amiket Jézus tett és ezért nem tudták elfogadni, hogy azok Istentől valók. Ez érdekes nem?*

**JAMES**: Abszolút! És amin mostanában szoktam elmélkedni, hogy vannak akadályai, gátjai a szellemben való látásnak és azokat be kell azonosítani ahhoz, hogy elmozduljanak, és növekedjen benned a látó képességed. Ugyanúgy, ahogy a fizikai szemeinknek és füleinknek is lehetnek betegségei, azokat is be kell azonosítani. Lehetnek a szemnek különféle betegségei: zöldhályog, szürkehályog, csőlátás, éjszakai vakság vagy farkasvakság, vagy akár teljes vakság is lehet. Én azt mondom: ha fizikailag meg lehet ezekből gyógyulni, akkor szellemileg is meg lehet gyógyulni Krisztus Testének! **„Szemgyógyító írral kend meg a te szemeidet, hogy láss.” (Jel.3:18)**

***PATRICIA****: Hogy láss!*

**JAMES**: Hogy láss! Szóval, akkor kihirdetjük most ezt rád! Kihirdetjük, hogy igenis van gyógyír a Messiás Jézus Krisztus Teste számára! Van gyógyír számodra! A Jelenések 3. és 4. részei neked szólnak most! És most egyetértésben, egyakaraton kihirdetjük, hogy „van számodra gyógyír, hogy sokkal tisztábban láss szellemben!”

***PATRICIA****: Tudod, Isten annyira akarja, hogy te láss! Akarja, hogy meglásd Őt! Akarja, hogy lásd azt, amit Ő cselekszik! És tudjátok, olyan sokszor támaszkodtunk a saját értelmünkre, még a jelek és csodák terén is. Sokszor, amikor Isten tesz valami csodát, azonnal próbáljuk az agyunkkal értelmezni és időnként megítéljük, ahelyett, hogy azonnal Istenhez mennénk, és azt mondanánk Neki: „Istenem, megtudnád mutatni ebben a Te szívedet? Meg tudnád mutatni nekem a Te utadat?” Egy új korszakba léptünk be, és ha megkéred az Urat, hogy nyissa meg a szellemi szemeidet, az értelmed – vagy megértésed szemeit, a szíved szemeit, akkor Ő igenis meg fogja jeleníteni, fel fogja fedni számodra az Ő igazságát! Meg fogja mutatni neked mindazt, amit Ő éppen most cselekszik! Olyan dolgokat is meg fogsz látni, amit az elmúlt évek generációi még nem láttak meg, mert „****amit szem nem látott, fül nem hallott, embernek szíve meg sem gondolt… De Ő meg fogja mutatni neked Szelleme által!” (1Kor.2:9-10)***

**Narrátor**: A „sors” szavai olyan prófétai bátorító szavak, melyek Isten szívéből származnak, és épp neked szólnak!

**JAMES**: Annyira érzem, hogy feszít belülről a hitnek ajándéka, ami most rajtam van a szemek betegségeinek gyógyulására! Kihirdetem most úgy a fizikai szemekre, szellemi szemekre és az érzelmeidre is a teljes gyógyulást! Nézz és láss és legyenek benned elvárások, hogy igenis megnyíltak a szemeid és látsz, most azonnal! A látásod kitisztul most, a Jézus nevében! A fizikai szemed látása is kitisztul most! Ha valamilyen látászavarod van, úszkáló foltok, lebegő fonalkák vagy köröcskék – én most megdorgálom ezt a démoni szellemet, ami próbálja elvonni a figyelmed és megzavarni téged és azt mondom most: menj el most a Jézus nevében! Gyógyulást szólok most neked és azt mondom: ahogy most az Úr megérinti a fizikai szemeidet, úgy érinti meg a szellemi szemeidet és hadd tegyek most egy prófétai kinyilvánítást, kihirdetést az **Ézsaiás 42:18-**ból: **„Oh, ti süketek, halljatok, és ti vakok, lássatok!”** Kihirdetem: Süketek HALLJATOK! Vakok LÁSSATOK! Süketek HALLJATOK! Vakok LÁSSATOK! Hogy Isten dicsőségére, Jézus Krisztus dicsőségére hallj és láss!

***PATRICIA****: Szeretnék most ahhoz az emberhez szólni, aki nézi most ezt a műsort és te nem vagy keresztény, hanem azért nézed, mert érdekel téged ez a téma és azt mondod magadban: „ez a harmadik szem látása, stb.” Mert a látás képességét fejlesztetted magadban és gyakoroltad is ezt, de hadd mondjam neked: A FORRÁS A MINDEN! Nem mindegy, hogy melyik forrásból akarsz látni! Isten be akar mutatkozni neked, hogy igazán láthass úgy, ahogy a teremtőd és alkotód akarja! Időnként, idegen szellemi erők próbálnak megtéveszteni bennünket, hogy eltérítsenek az igazságtól, de Isten azt akarja, hogy az Ő látása szerint láss! Sőt, azt érzem, hogy amint most ezeket kimondtam, valami történik a szemeidben és érzed is ezt! Az Úr most ebben a pillanatban be akar lépni az életedbe Fián, Jézus Krisztuson keresztül, hogy tedd Jézust személyes Uraddá, Megváltóddá! Ahogy ezt megteszed, a látó ajándékod Isten szerinti rendbe fog kerülni, a helyes – igaz kormányzás, vezetés alá! Tudod, ha a látó ajándékod a rossz uralom alatt van, az problémákat fog neked okozni! Mert akkor is, ha a dolgok jól néznek ki, ha rossz forrásból erednek, a végén rossz végük lesz! De Isten be akar abba a teljességbe vinni, amire megalkotott téged! Szóval most, a Jézus nevében, a Jézus Krisztusról szóló kijelentést, kinyilatkoztatást kérem most az életedbe, hogy az jöjjön elő és azt lásd most meg, hogy a szemeid nyíljanak meg az igazságra! Érzékelem szellemben, hogy valami nagy történés van most benned és körülötted! Ez egy jel most neked arra, hogy Jézus Krisztus ereje érint most meg téged! Csak hívd segítségül Nevét és megmenekülsz! Isten egy vadiúj kezdetét akarja neked adni egy vadiúj életnek, amikor azáltal, hogy kimondod most hangosan: „Igen Uram, jöjj most be az életembe és bocsásd meg az én bűneimet és most odaadom ezt a látó ajándékot neked, hogy csak a Tőled jövő legyen bennem, a Jézus nevében!” Akkor ez meg is történt most!*

**JAMES**: Az Újszövetség nyelvezetében, a ’szellemek megkülönböztetésének ajándéka’ Ószövetségi megfogalmazásban: „a látó”. Ez pedig azt jelenti, hogy meg tudjuk különböztetni, tehát különbséget tudunk tenni a sötétség és világosság között. A megkülönböztetés ajándékának segítségével tudjuk megállapítani, hogy amit látunk, azt az angyali világból látjuk, a saját szívünkből jön az elő, a Szent Szellem adta a látást, valamint azt is, ha a démoni világból látunk – és annak is melyik szintjéről. Én most ebben a pillanatban kihirdetem az életedre Isten természetfölötti kegyelmét, hogy kapd meg ennek az ajándéknak az impartációját – átadását. Most ebben a pillanatban történik egy impartációs átadás szellemben! Most azonnal fogadd el az Úrtól a ’szellemek megkülönböztetésének ajándékát’ mert Ő most impartációs kenet-átadás formájában neked adja! Kihirdetem most, hogy a vak szemek megnyílnak! Látom, hogy vannak most emberek, akik belelátnak az angyali világba. Látom, ahogy néhányan féltek, tele vagytok félelemmel, de kihirdetem, hogy most azonnal Isten Szent Szelleme leszáll rád, aki elveszi a félelmed és növeli a hitedet! Kapd most ezt meg! Egy kép formálódik most ott a bensődben! Hogyan? Hit által! Van most itt egy természetfeletti fúzió, amiben Isten a hitnek Szellemét adja neked! Ez jön most hozzád azért, hogy a megfelelő kép fejlődjön ki benned, a bensődben arra, hogy kicsoda Isten, és ki vagy te Krisztus Jézusban, és hogy igenis képes vagy a természetfelettiben mozogni!

***PATRICIA****: Tetszett nektek a mai adás? Hát nem fantasztikus volt ez a műsor? Biztos vagyok abban, hogy sokkal informáltabb lettél arról, mi is a „látó ajándék” és mi hitben állunk, hogy ez az ajándék fejlődni fog benned ezáltal is! Van egy sorsdöntő próféciám most mindnyájatok számára, mely a következő: Isten szeret téged örökkévaló szeretetével! Ő tényleg ennyire szeret téged! Tedd meg most, hogy ezzel a szeretettel mész és a világon mindenütt ezt terjeszted!*

*Isten annyira akarja, hogy az Ő szemszögéből, perspektívájából lássunk dolgokat! Tudod, amikor képes vagy az Ő szemein keresztül nézni, mindent teljesen másképp látsz! Ő bennünk van, aki lát belőlünk és segít, hogy mi magunk is így láthassunk Rajta keresztül! Az Ő útja mindig a győzelem és jóság útja! És fontos, hogy ma az Ő szemein keresztül lássunk! Azt érzékelem most a szellememben, hogy néz most minket egy édesanya, aki nagyon aggódik a gyermeke felől, aki nagyon-nagyon beteg. Ahogy ránézel a gyermekedre, csak a betegségét látod és a szenvedését. De az Úr azt akarja, hogy úgy lásd a gyermekedet, ahogy Ő látja! A hitnek szemeivel lásd úgy, hogy ő egészséges, erős, gyógyult és Isten új életet áraszt most belé. Kérd most az Urat, hogy segítsen neked, hogy így láss, hogy változzon át a látásod és ne arra nézz, amit a fizikai szemeid látnak, hanem amit szellemben látsz, amit az Ő szemein keresztül látsz, ami az Ő látása! Nagyon szeret téged az Úr és jön a gyógyulása a gyermekednek!*